CELEX: 32020R2179
Language: fi
Date: 2020-12-16 00:00:00
Title: Komission täytäntöönpanoasetus (EU) 2020/2179, annettu 16 päivänä joulukuuta 2020, tiettyjen tavaroiden luokittelusta yhdistettyyn nimikkeistöön

22.12.2020   
               
               
                  FI
               
               
                  Euroopan unionin virallinen lehti
               
               
                  L 433/33
               
            
         KOMISSION TÄYTÄNTÖÖNPANOASETUS (EU) 2020/2179,
         annettu 16 päivänä joulukuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä joulukuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Suorakulmainen laukku, jonka varsinainen laukkuosa on muottiin puristettua silikonielastomeeria. Laukun pituus on noin 16,5 cm, korkeus 10 cm ja leveys 2,5 cm. Laukkuun on kiinnitetty samasta materiaalista valmistettu rannelenkki sekä suljin (vetoketju).
                        Tavara valmistetaan siihen liitettyine osineen (rannelenkki ja vetoketju) yhdessä vaiheessa, eikä siinä ole sisäosia.
                        Tavara on tarkoitettu erilaisten pienten esineiden kuljettamiseen ja suojaamiseen.
                        Katso kuvat  (*1)
                        
                     
                     
                        3926 90 97 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                        Luokittelu nimikkeeseen 4202  ei tule kyseeseen, koska kyseiseen nimikkeeseen kuuluvat vain nimikkeessä erikseen mainitut tavarat sekä niiden kaltaiset säilytysesineet (ks. myös harmonoidun järjestelmän selitykset, nimike 4202 , ensimmäinen kappale).
                        Tavaraa ei objektiivisten ominaisuuksiensa (etenkin varustelematon sisäpuoli ja pieni koko) vuoksi pidetä nimikkeen 4202  ensimmäiseen osaan kuuluvana matkalaukkuna, toalettilaukkuna (vanity-case), attasealaukkuna, salkkuna, koululaukkuna tai niiden kaltaisena säilytysesineenä. Tavaraa ei pidetä nimikkeen 4202  ensimmäiseen osaan kuuluvana mainittujen tavaroiden kaltaisena säilytysesineenä, koska sitä ei ole erityisesti muotoiltu tai sovitettu määrättyjä työkaluja ja niiden mahdollisia tarvikkeita varten (ks. myös harmonoidun järjestelmän selitykset, nimike 4202 , kolmas kappale ja yhdeksännen kappaleen f kohta). Nimikkeen 4202  ensimmäisen osan sanamuoto ei näin ollen koske tavaraa.
                        Nimikkeen 4202  toiseen osaan kuuluvien tavaroiden on oltava vain kohdassa mainittua materiaalia tai kokonaan tai pääosin näillä materiaaleilla tai paperilla päällystettyjä (ks. myös harmonoidun järjestelmän selitykset, nimike 4202 , neljäs kappale).
                        Kun otetaan huomioon, että tavara on muottiin puristettua silikonielastomeeria, sitä ei voida pitää käsilaukkuna, jonka ulkopinta on muovilevyä tai -kalvoa. Nimikkeen 4202  toisen osan sanamuoto ei näin ollen koske tavaraa.
                        Tavara ei ole sellainen, jota tavallisesti pidetään taskussa tai käsilaukussa, kuten silmälasikotelot, setelikotelot, lompakot, rahakukkarot, avainkotelot, savukekotelot, sikarikotelot, piippukotelot tai tupakkapussit (ks. myös harmonoidun järjestelmän alanimikkeiden 4202.31, 4202.32 ja 4202.39 selittävät huomautukset). Sen vuoksi tavaraa ei voida luokitella alanimikkeisiin 4202.31, 4202.32 tai 4202.39.
                        Tavara on sen vuoksi luokiteltava CN-koodiin 3926 90 97  muuksi muovista valmistetuksi tavaraksi.
                     
                  
               
            
               
            
               
            
               (*1)  Kuvat ovat ainoastaan ohjeellisia.